ลักษณะร้าน + บรรยากาศ 
ร้าน โจ๊ก 9 หม้อ เป็นร้านที่มีลักษณะเด่นตามชื่อเลยคือที่ร้านจะมีหม้อไว้สำหรับทำโจ๊กทั้งหมด 9 หม้อ เพราะที่ร้านคนเยอะไม่ทำแบบนี้เดียวจะรองรับลูกค้าไม่ทัน 555+
โดยร้านนั้นจะเป็นแผงลอย มีครัวอยู่ริมทางเดินและกางที่นั่งไว้รอบๆร้าน ที่ร้านคนเยอะ บรรยากาศคึกคัก สั่งอาหารแล้วได้เร็ว ไม่ต้องรอนานมากไป

ที่ตั้งร้าน
ร้านจะตั้งอยู่ปากทางเข้าถนนข้าวสาร (ด้านหน้า Swensen's)

เมนูเด่นและราคาโดยประมาณ
ที่ร้านจะเน้นขายเมนูโจ๊กเป็นหลัก โดยจะขายเป็นโจ๊กหมู สามารถเลือกใส่ไข่ไก่ ไข่เค็ม ไข่เยี่ยวม้าเพิ่มเติมได้
ราคาต่อชามนั้นจะเริ่มต้นที่ชามละ 35 บาท

เมนูเด็ดที่กินวันนี้
วันนี้ผมกินเมนูโจ๊กหมูใส่ไข่ ตัวเนื้อโจ๊กร้านนี้จะเป็นหลักษณะเหนียวๆหนืดๆ กินแล้วได้รสหวานข้าวอ่อนๆดี ใส่ไข่ลงไปคนๆรวมกันก็ได้รสหวานไข่เข้าช่วยให้รสหวานกลางๆกำลังดี กินได้เพลินๆ
และตัวหมูสับร้านนี้เป็นแบบก้อนกลมๆขนาดพอดีคำ มีความเด้งเนื้อหมูขนาดกลางๆ แต่กินเข้าไปแล้วได้รสหวานเนื้อหมูอร่อยดี 

สรุปโดยรวม (เต็ม 10)
ให้ 7 คะแนนครับ รสชาติโดยรวมๆแล้วผมว่าอร่อย OK ฝากท้องได้ยามหิวตอนกลางคืนครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  31 / 1 / 57
